**SPrÁva o Účasti verejnosti na Tvorbe právnych Predpisov**

|  |  |  |  |  |
| --- | --- | --- | --- | --- |
| ****Správa o účasti verejnosti na tvorbe právneho predpisu********Scenár 1: Verejnosť je informovaná o tvorbe právneho predpisu**** | | | | |
| **Fáza procesu** | **Subfáza** | **Kontrolná otázka** | **Á** | **N** |
| **1. Príprava tvorby právneho predpisu** | 1.1 Identifikácia cieľa | Bol zadefinovaný cieľ účasti verejnosti na tvorbe právneho predpisu? | ☒ | ☐ |
| 1.2 Identifikácia problému a alternatív | Bola vykonaná identifikácia problému a alternatív riešení? | ☒ | ☐ |
| **2. Informovanie verejnosti o tvorbe právneho predpisu** | 2.1 Rozsah informácií | Boli verejnosti poskytnuté informácie o probléme, ktorý má predmetný právny predpis riešiť? | ☒ | ☐ |
| Boli verejnosti poskytnuté informácie o cieli účasti verejnosti na tvorbe právneho predpisu spolu s časovým rámcom jeho tvorby? | ☒ | ☐ |
| Boli verejnosti poskytnuté informácie o plánovanom procese tvorby právneho predpisu? | ☒ | ☐ |
| 2.2 Kontinuita informovania | Boli verejnosti poskytnuté relevantné informácie pred začatím tvorby právneho predpisu? | ☒ | ☐ |
| Boli verejnosti poskytnuté relevantné informácie počas tvorby právneho predpisu? | ☒ | ☐ |
| Boli verejnosti poskytnuté relevantné informácie aj po ukončení tvorby právneho predpisu? | ☐ | ☒ |
| 2.3 Kvalita a včasnosť informácií | Boli relevantné informácie o tvorbe právneho predpisu verejnosti poskytnuté včas? | ☒ | ☐ |
| Boli relevantné informácie o tvorbe právneho predpisu a o samotnom právnom predpise poskytnuté vo vyhovujúcej technickej kvalite? | ☒ | ☐ |
| 2.4 Adresnosť informácií | Boli zvolené komunikačné kanály dostatočné vzhľadom na prenos relevantných informácií o  právnom predpise smerom k verejnosti? | ☒ | ☐ |
| **3. Vyhodnotenie procesu tvorby právneho predpisu** | 4.1 Hodnotenie procesu | Bolo vykonané hodnotenie procesu tvorby právneho predpisu? | ☐ | ☒ |
| Bola zverejnená hodnotiaca správa procesu tvorby právneho predpisu? | ☐ | ☒ |
| Bol splnený cieľ účasti verejnosti na tvorbe právneho predpisu? | ☒ | ☐ |

Verejnosť bola o príprave návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „návrh zákona“), informovaná prostredníctvom predbežnej informácie PI/2022/44 zverejnenej na portáli Slov-Lex. Na základe zverejnenej predbežnej informácie PI/2022/44 mohla verejnosť od 25. februára 2022 do 10. marca 2022 predkladať svoje návrhy a pripomienky. Návrhy a pripomienky, ktoré boli zo strany verejnosti vznesené v stanovenom období, Úrad pre verejné obstarávanie vyhodnotil nasledujúco:

|  |  |  |
| --- | --- | --- |
| **Subjekt** | **Vyjadrenia** | **Vyhodnotenie** |
| **AŠKOS (PRVÁ ASOCIÁCIA ŠKOLSKÉHO STRAVOVANIA)** | Navrhujeme zapracovať do prípravných procesov novely tohto zákona a výsledného návrhu zákona novú výnimku pre zákazky na dodanie tovaru, ktorým sú potravinové komodity a školské produkty nakupované pre zariadenia školského stravovania materských, základných, stredných a vysokých škôl za účelom prípravy raňajok, obedov, večerí a doplnkového stravovania pre žiakov, študentov, zamestnancov a iné fyzické osoby. Navrhujeme v § 1 ods. 2 (Tento zákon sa nevzťahuje na) vložiť nové písmeno : aj) zákazka na dodanie tovaru, ktorým sú potraviny nakupované pre zariadenia školského stravovania materských, základných, stredných a vysokých škôl. Odôvodnenie: Zariadenia školského stravovania sú aj bez administratívne náročného procesu verejného obstarávania potravín nútené k hospodárnemu a efektívnemu nakupovaniu primerane kvalitných potravín z dôvodu obmedzených na to určených finančných zdrojov (napr. obed - polievka, hlavné jedlo, nápoj, šalát, prípadne ovocie - je potrebné zabezpečiť za cca 1,30€). Z uvedeného vyplýva, že ekonomizácia týchto procesov je zabezpečená aj bez zbytočnej byrokratickej záťaže, ktorou v tomto prípade sú pravidlá a postupy stanovené zákonom o verejnom obstarávaní so sankčnými mechanizmami v podobe pokút. Zároveň je potrebné uviesť, že platné predpisy pre školské stravovanie ako napríklad Aplikácia princípov k Materiálno-spotrebným normám a receptúram pre školské stravovanie ukladá zariadeniam školského stravovania používať potravinové komodity najvyššej kvality s vysledovateľnosťou pôvodu. Pritom za súčasného stavu sa v mnohých prípadoch verejné obstarávanie potravinových komodít do zariadení školského stravovania realizuje na princípe najnižšej ceny, bez ohľadu na kvalitu potravinových komodít. Zastávame názor, že pri vekovej kategórii detí je neprípustná príprava stravy z potravín nízkej kvality, pretože s vysokou pravdepodobnosťou to môže mať negatívny dopad na vývoj a zdravie mladej generácie. | Navrhovaná úprava nie je dôvodná, nakoľko predchádzajúce novelizácie ZVO boli zamerané aj na problematiku zjednodušenia nákupu potravín. V prípade potravín  ZVO upravuje špecifický režim nákupu, a síce až do finančného limitu pre nadlimitné zákazky  upravuje režim zadávania zákaziek s nízkymi hodnotami. Pravidlá pre zákazky s nízkou hodnotou umožňujú flexibilný nákup bez administratívnej záťaže a zároveň umožňujú zohľadňovať potrebné kvalitatívne kritéria. |
| **OZ BB (OZ Bez bariéry - Národná platforma proti bariéram)** | Navrhujeme zapracovať do prípravných procesov novely tohto zákona a výsledného návrhu zákona špecifiká pre verejné obstarávania pre náročné investičné celky dlhodobého charakteru spojené so špecifikami spojenými s osobitnými predpismi, typickým príkladom je obstarávanie v železničnej doprave a výstavbe iných dopravných celkov v zmysle nadnárodných smerníc, nariadení, noriem a pod., nakoľko v mnohých prípadoch nie je možné dodržať termíny dané zákonom a podmienkami čerpania hlavne európskych zdrojov. ďalej navrhujeme do zákona uviesť podmienku prístupnosti u výstavby v zmysle Smernice EK č. 201/882 a následne aj ďalších medzinárodných opatrení vrátane pripravovaných nariadení národného charakteru. Tato úprava je predpokladom aj pre minimalizáciu rizík nehospodárneho využívania európskych a verejných zdrojov. Sme pripravení na rokovania k tejto téme. | V prípade úpravy zadávania  nadlimitných zákaziek, na ktoré sa vzťahuje predmetné vyjadrenie je potrebné uviesť, že tieto pravidlá plne reflektujú príslušné európske smernice  pre oblasť verejného obstarávania. Ostatné novelizácie ZVO boli okrem iného zamerané aj na odstraňovanie národného goldplatingu. |

Ministerstvo hospodárstva Slovenskej republiky rozhodlo podľa bodu 5.4. písm. b) Jednotnej metodiky na posudzovanie vybraných vplyvov, že je potrebné vykonať konzultácie s podnikateľskými subjektmi.

Úrad pre verejné obstarávanie zverejnil informáciu o začatí konzultácií s podnikateľskými subjektmi dňa 16. marca 2022. O konzultácie prejavili záujem nasledujúce subjekty: Asociácia priemyselných zväzov a dopravy a spoločnosť ProWise, a. s.

Konzultácia so spoločnosťou ProWise, a. s. sa konala na Úrade verejného obstarávania v dňoch 29. marca 2022 a 31. marca 2022 a konzultácia s Asociáciou priemyselných zväzov a dopravy dňa 7. apríla 2022.